CELEX: 32015D0655
Language: hr
Date: 2015-04-23 00:00:00
Title: Provedbena odluka Komisije (EU) 2015/655 оd 23. travnja 2015. u skladu s člankom 3. stavkom 3. Uredbe (EU) br. 528/2012 Europskog parlamenta i Vijeća o formulaciji na osnovi polidimetilsiloksana koja je stavljena na tržište radi nadzora komaraca (Tekst značajan za EGP)

25.4.2015   
            
            
               HR
            
            
               Službeni list Europske unije
            
            
               L 107/75
            
         PROVEDBENA ODLUKA KOMISIJE (EU) 2015/655
   оd 23. travnja 2015.
   u skladu s člankom 3. stavkom 3. Uredbe (EU) br. 528/2012 Europskog parlamenta i Vijeća o formulaciji na osnovi polidimetilsiloksana koja je stavljena na tržište radi nadzora komaraca
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 3. stavak 3.,
   budući da:
   
               (1)
            
            
               Belgija je 16. svibnja 2014. zatražila od Komisije da u skladu s člankom 3. stavkom 3. Uredbe (EU) br. 528/2012 odluči je li formulacija na osnovi polidimetilsiloksana za nadzor komaraca biocidni proizvod u smislu članka 3. stavka 1. točke (a) te Uredbe.
            
         
               (2)
            
            
               Prema informacijama trgovačkog društva koje stavlja taj proizvod na tržište, formulacija na osnovi polidimetilsiloksana na vodna tijela dodaje tanak silikonski film. Niska površinska napetost silikonskog filma ličinkama komaraca onemogućuje disanje, a ženkama komaraca odlaganje jajašaca na vodenoj površini, pri čemu se mnoge utope.
            
         
               (3)
            
            
               Formulacija na osnovi polidimetilsiloksana stoga predstavlja fizičku prepreku za reproduktivne sposobnosti komaraca.
            
         
               (4)
            
            
               U skladu s člankom 3. stavkom 1. točkom (a) Uredbe (EU) br. 528/2012 biocidni proizvodi samo su oni proizvodi čija je namjena uništiti, odvratiti, učiniti bezopasnim, spriječiti djelovanje odnosno nadzirati bilo koji štetni organizam na bilo koji način osim čisto fizičkim ili mehaničkim djelovanjem.
            
         
               (5)
            
            
               Mjere predviđene ovom Odlukom u skladu su s mišljenjem Stalnog odbora za biocidne proizvode,
            
         DONIJELA JE OVU ODLUKU:
   Članak 1.
   Formulacija na osnovi polidimetilsiloksana za nadzor komaraca dodavanjem silikonskog filma niske površinske napetosti na vodna tijela koja je stavljena na tržište u tu svrhu nije biocidni proizvod u smislu članka 3. stavka 1. točke (a) Uredbe (EU) br. 528/2012.
   Članak 2.
   Ova Odluka stupa na snagu dvadesetog dana od dana objave u Službenom listu Europske unije.
   
      Sastavljeno u Bruxellesu 23. travnja 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 167, 27.6.2012., str. 1.